MOB: Kulcsár Krisztián az egyedüli elnökjelölt
Kulcsár Krisztián jelenlegi elnök az egyedüli jelölt az elnöki posztra, míg elnökségi tagságra tizenhat pályázó közül választhatnak majd a küldöttek a Magyar Olimpiai Bizottság (MOB) június 20-i tisztújító közgyûlésén.
A MOB arról adott tájékoztatást, hogy rendes tagjai szerda délután 16 óráig nyújthatták be jelentkezésüket. Az elnöki pozícióra Kulcsár Krisztián az egyetlen aspiráns, alelnöknek Schmidt Gábor (nyári sportágak), valamint Deutsch Tamás és Orendi Mihály (téli sportágak) jelentkezett. A tagság elnököt, két alelnököt és hét elnökségi tagot választ. A közgyûlés összehívásáról a MOB elnöksége a május 27-i ülésén egyhangúlag döntött, majd a tagok 28-i keltezéssel megkapták meghívójukat, a tisztújítás és a szavazás menetének részletes leírásával - olvasható az olimpia.hu oldalon.

Az összefoglaló emlékeztet rá, hogy a jelenlegi elnök, valamint az alelnökök és elnökségi tagok a közgyûlés napjának hatályával, június 20-ával lemondtak tisztségükrõl, így a tisztújításra az egy évvel elhalasztott tokiói olimpia idõpontjától függetlenül, az eredetileg tervezettek szerint 2020-ban kerül sor.
"Arról az alapszabályunk rendelkezik, hogy a pályázatoknak a közgyûlést megelõzõ tizedik napig be kell érkezniük - a június 20-i közgyûlés esetében június 10-e, azaz szerdán 16 óráig. A határidõig összesen 16 sportvezetõ részérõl érkezett pályázat a Magyar Olimpiai Bizottság irodájába" - adott tájékoztatást Vékássy Bálint. A MOB fõtitkára hozzátette, egyszerre több tisztségre is lehetett pályázni, azonban csak egyet lehet betölteni. Nemzetközi sportszövetség vezetõ tisztségviselõjének (Kamuti Jenõ, a Nemzetközi Fair Play Bizottság elnöke) és a Nemzetközi Olimpiai Bizottság tagjának (Gyurta Dániel és Schmitt Pál) a MOB alapszabálya szerint automatikusan helye van az elnökségben, melynek létszáma így az elnökkel és a két alelnökkel együtt 13 fõ.

A felügyelõbizottságot 2017. május 2-án választották meg, mandátuma öt évre szól. A most leköszönõ elnökséget - köztük Kulcsár Krisztián elnököt - szintén akkor választotta meg a tagság.

A jelöltek:
elnökjelölt: Kulcsár Krisztián
nyári olimpiai sportágakért felelõs alelnökjelölt: Schmidt Gábor
téli olimpiai sportágakért felelõs alelnökjelöltek: Deutsch Tamás, Orendi Mihály
elnökségi tagjelöltek: Csisztu Zsuzsa, Gyulai Miklós, Imre Géza, Kovács Antal, Kovács István, Magyar Zoltán, Markovits László, Nébald György, Pálinger Katalin, Schmidt Gábor, Sinkó Andrea, Vári Attila, Wladár Sándor